**OSNOVNA ŠKOLA IVANE BRLIĆ-MAŽURANIĆ**

**ROKOVCI-ANDRIJAŠEVCI**

KLASA: 602-02/18-03/28

URBROJ: 2188-42-18-01

Andrijaševci, 5.veljače 2018.

Na temelju članka 127. Zakona o odgoju i obrazovanju u osnovnoj i srednjoj školi (NN 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14. 7/17), članaka 38. – 42. Zakona o ustanovama (NN 76/93., 29/97., 47/99., 35/08) te članka 68. Statuta Osnovne škole Ivane Brlić-Mažuranić Rokovci-Andrijaševci, Školski odbor Osnovne škole Ivane Brlić-Mažuranić Rokovci-Andrijaševci, uz prethodnu suglasnost ministrice znanosti i obrazovanja, koja je zatražena dana 3. siječnja 2018. te nije uskraćena u roku od 15 dana, na svojoj sjednici održanoj dana 5. veljače 2018. donio je:

**ODLUKU**

**o imenovanju ravnatelja škole**

**Igor Miličević, profesor fizičke kulture, rođen 5.4.1974. godine, OIB: 39637966397, imenuje se ravnateljem Osnovne škole Ivane Brlić-Mažuranić Rokovci-Andrijaševci, na vrijeme od pet godina, s danom 24. veljače 2018.**

**Obrazloženje:**

 Školski odbor Osnovne škole Ivane Brlić- Mažuranić Rokovci-Andrijaševci, objavio je natječaj za izbor i imenovanje ravnatelja/ice škole. Natječaj je objavljen u Večernjem listu, te na mrežnim i oglasnim stranicama škole dana 5. prosinca 2017.

U skladu s člankom 127. stavkom 8. Zakona o odgoju i obrazovanju u osnovnoj i srednjoj školi, održane su sjednice Učiteljskog vijeća, Vijeća roditelja i Zbora radnika škole, a nakon provedenog tajnog glasovanja navedena tijela dostavila su Školskom odboru pisane zaključke o stajalištima tih tijela u postupku izbora i imenovanja ravnatelja/ice.

Članovi Školskog odbora javnim glasovanjem su, u skladu sa stavkom 9. članka 127. Zakona o odgoju i obrazovanju u osnovnoj i srednjoj školi, za ravnatelja škole izabrali Igora Miličevića, profesora fizičke kulture.

Sukladno članku 127. stavcima 4. i 5. Zakona o odgoju i obrazovanju u osnovnoj i srednjoj školi ministrici znanosti i obrazovanja dostavljena je dokumentacija o izboru ravnatelja radi dobivanja prethodne suglasnosti prije imenovanja. Prethodna suglasnost ministrice znanosti i obrazovanja nije uskraćena u roku od 15 dana od dana dostave zahtjeva za suglasnošću, te se sukladno članku 127. stavku 5. Zakona o odgoju i obrazovanju u osnovnoj i srednjoj školi smatra da je suglasnost dana.

Slijedom navedenoga Školski odbor Osnovne škole Ivane Brlić-Mažuranić Rokovci-Andrijaševci odlučio je kao u izreci ove odluke.

**Pouka o pravnom lijeku:** Svaki prijavljeni kandidat na ovaj natječaj ima pravo pregledati natječajnu dokumentaciju i u roku od petnaest dana od dana primitka obavijesti o izboru i imenovanju ravnatelja zatražiti sudsku zaštitu pri Općinskom sudu mjesno nadležnom prema sjedištu Osnovne škole Ivane Brlić- Mažuranić Rokovci-Andrijaševci.

Predsjednica Školskog odbora:

Blaženka Zupković